tomron87/hebrew-wikipedia-sentences-corpus huggingface dataset:
לבנון מיוצגת באוסטרליה בדרג השגרירות באמצעות שגרירות שהיא מחזיקה בקנברה, בירת המדינה.
לבנון מיוצגת באוסטרליה גם בדרג הקונסולרי באמצעות ארבע קונסוליות שהיא מחזיקה בערים: אדלייד, בריזביין, סידני, מלבורן.
יחסי אוסטרליה–הונדורס הם היחסים הדיפלומטיים הרשמיים שבין הקהילייה של אוסטרליה לבין רפובליקת הונדורס.
אוסטרליה והונדורס משתתפות שתיהן בפורום הבינלאומי לשיתופי פעולה - מזרח אסיה-אמריקה הלטינית ולוקחות בו חלק פעיל.
2,300 אוסטרלים נכנסים לתוך גבולות הונדורס מדי שנה בשנה.
לאזרחי הונדורס ישנן הטבות רבות במערכת החינוך האוסטרלית בעת רישום אליה - בין החודשים אפריל ליוני הם זכאים למלגות מיוחדות ולמורים פרטיים שיעזרו.
אוסטרליה עוזרת רבות להונדורס בענייני פיתוח, היות שמדובר במדינה מתפתחת ללא משאבים מיוחדים וגירעונות כספיים.
אוסטרליה תרמה כ-100 מיליון דולר אמריקאי להונדורס בין השנים 2010–2014.
אוסטרליה אינה מיוצגת בהונדורס בדרג השגרירות.
אוסטרליה מיוצגת באוסטרליה בדרג הקונסולרי באמצעות שגרירות שהיא מחזיקה בטגוסיגלפה, בירת המדינה.
הונדורס מיוצגת באוסטרליה בדרג השגרירות באמצעות שגרירות רשמית שהיא מחזיקה בקנברה, בירת המדינה.
הונדורס מיוצגת באוסטרליה גם בדרג הקונסולרי באמצעות קונסוליה שהיא מחזיקה בסידני, העיר הגדולה ביותר במדינה.
ספטמבר 1984 - ביל היידן, שר החוץ של אוסטרליה
פברואר 2017 - פיליפ רודוק, השגריר המיוחד האוסטרלי לזכויות אדם
אוגוסט 1985 - אדגרו פז ברניקה, שר החוץ ההונדורי
יחסי אוסטרליה–ליכטנשטיין הם היחסים הדיפלומטיים הרשמיים שבין הקהילייה של אוסטרליה לבין נסיכות ליכטנשטיין.
אוסטרליה אינה מיוצגת בליכטנשטיין, הן בדרג השגרירות והן בדרג הקונסולרי.
השגרירות המייצגת של אוסטרליה בליכטנשטיין היא זו שנמצאת בברלין, בירת גרמניה.
ליכטנשטיין אינה מיוצגת באוסטרליה, הן בדרג השגרירות והן בדרג הקונסולרי.
השגרירות המייצגת של ליכטנשטיין באוסטרליה היא השגרירות השווייצרית באוסטרליה, שם נמצא מסדרון ליכטנשטייני.
יחסי אוסטרליה–מונקו הם היחסים הדיפלומטיים הרשמיים שבין הקהילייה של אוסטרליה לבין נסיכות מונקו.
אוסטרליה אינה מיוצגת במונקו, הן בדרג השגרירות והן בדרג הקונסולרי.
השגרירות המייצגת של אוסטרליה במונקו היא זו שנמצאת בפריז, בירת צרפת.
מונקו אינה מיוצגת באוסטרליה בדרג השגרירות.
מונקו מיוצגת באוסטרליה בדרג הקונסולרי באמצעות 2 קונסוליות שהיא מחזיקה בשתי הערים הגדולות ביותר במדינה: סידני ומלבורן.
יחסי אוסטרליה–לסוטו הם היחסים הדיפלומטיים הרשמיים שבין הקהילייה של אוסטרליה לבין ממלכת לסוטו.
אוסטרליה העלתה אזהרת מסע ללסוטו עקב: "רמות פשע גבוהות במיוחד, נגיפים ומחלות רבות."
אוסטרליה אינה מיוצגת בלסוטו, הן בדרג השגרירות והן בדרג הקונסולרי.
השגרירות המייצגת של אוסטרליה בלסוטו היא זו שנמצאת בפרטוריה, אחת מבירותיה של דרום אפריקה.
לסוטו אינה מיוצגת באוסטרליה, הן בדרג השגרירות והן בדרג הקונסולרי.
היא מיוצגת באוסטרליה באמצעות מסדרון בריבונות אוסטרלית באמצע הקונסוליה של לסוטו בלונדון, בירת הממלכה המאוחדת
יחס אוסטרליה–טג'יקיסטן הם היחסים הדיפלומטיים הרשמיים שבין הקהילייה של אוסטרליה לבין רפובליקת טג'יקיסטן.
אזרחי אוסטרליה ואזרחי טג'קיסטן זקוקים לאשרה כדי להיכנס האחד למדינה של השני.
טג'יקיסטן אינה מיוצגת באוסטרליה באף דרג, הן בדרג השגרירות והן בדרג הקונסולרי.
אוסטרליה אינה מיוצגת בטג'יקיסטן באף דרג, הן בדרג השגרירות והן בדרג הקונסולרי.
השגרירות המייצגת של אוסטרליה בטג'יקיסטן היא זו המצויה במוסקבה, בירת רוסיה.
יחסי אוסטרליה–הוותיקן הם היחסים הדיפלומטיים הרשמיים שבין הקהילייה של אוסטרליה לבין הכס הקדוש הפועל מקריית הוותיקן כישות טריטוריאלית עצמאית.
אוסטרליה והכס הקדוש מקיימים יחסים דיפלומטיים החל משנת 1973, ויחסים אקומניים החל משנת 1914. ימי השנה ה-40 וה-100 לכל אחד משני סוגי היחסים בין שתי הישויות נערכו באוסטרליה בשנת 2014.
הכס הקדוש מחזיק שגרירות בקנברה החל משנת 1973.
החל משנת 2008 אוסטרליה מחזיקה שגרירות ברומא ושגריר תושב בוותיקן.
המהלך נתן לאוסטרליה את האפשרות לנהל עם הוותיקן דיאלוג בנוגע לביטחון גלובלי ואזורי, חופש דת, הלגיטימיות של אמונות ודתות שונות מן הנצרות, ותפקידה של הדת בפוליטיקה הכלל עולמית.
אוסטרליה מיוצגת בוותיקן באמצעות שגרירות שהיא מחזיקה באופן רשמי בקריית הוותיקן, אך בפועל ממוקמת על גבול הוותיקן-איטליה, בשטחה המוניציפלי של העיר רומא, בירת איטליה.
הוותיקן מיוצגת באוסטרליה באמצעות שגרירות שהיא מחזיקה בקנברה, בירת המדינה.
יחסי אוסטרליה–טובאלו הם היחסים הדיפלומטיים שבין הקהילייה של אוסטרליה לבין טובאלו.
אוסטרליה עוזרת לטובאלו להגדיל את כוח העבודה במדינתה על ידי חלוקת מלגות חלקיות ללימודים לטובאלואנים רבים.
כל שנה אוסטרליה מעניקה ל-15 מלגות מלאות ללימודים באוניברסיטאות ברחבי אוסטרליה ואיי האוקיינוס השקט.
המלגות שמעניקה אוסטרליה מתמקדות בתחומים חשובים להתפתחותה של טובאלו כגון: בריאות, חינוך, חזאות, משפטים, דוברות, כלכלה ושינויי האקלים והסביבה בכדור הארץ.
אוסטרליה מפעילה תוכנית מתנדבים שנוסעים לטובאלו לחיות שם את חייהם ולעזור בפיתוח המדינה.
המדינות חתמו על "הסכם האיחוד" עם אוסטרליה שיאפשר למעשה לתושבי טובאלו להימלט למדינה השכנה במקרה של שקיעת האיים בעקבות שינוי אקלים.
ההסכם עצמו נחתם בנובמבר 2023 והיווה סלע מחלוקת בתוך האיים עצמם.
על פי ההסכם מדי שנה כ-280 מ-11 אלף תושבי טובאלו יוכלו לעבור להתגורר באוסטרליה גם מבלי שהאי כולו ישקע.
בתמורה בהסכם קיים סעיף המאפשר לאוסטרליה הטלת וטו על כל הסכם ביטחוני אליו תגיע טובאלו עם מדינה אחרת.
אוסטרליה מיוצגת בטובאלו בדרג השגרירות באמצעות שגרירות רשמית שהיא מחזיקה בפונאפוטי, בירת המדינה.
טובאלו אינה מיוצגת באוסטרליה בדרג השגרירות.
טובאלו מיוצגת באוסטרליה באמצעות קונסוליה שהיא מחזיקה במדינה.
יחסי אוסטרליה–דומיניקה הם היחסים הדיפלומטיים הרשמיים שבין הקהילייה של אוסטרליה לבין קהיליית דומיניקה.
מן הצד השני, לא מחזיקה דומיניקה באף נציגות באוסטרליה.
אוסטרליה מפעילה בדומיניקה תוכנית עזרה הומניטרית בשם Direct Aid Program שעוזרת בשיפור איכות החיים במדינה; שיפור איכות המים לשתייה, עזרה באספקת החשמל וכו'.
התוכנית סיפקה לדומיניקה 1.5 מיליון דולר אמריקאי עזרה הומניטרית לאחר הוריקן מריה שהתחולל במקום בשנת 2017.
שוק התיירות והמסחר בין שתי המדינות הוא זניח - כשש מאות מבקרים ממדינה למדינה.
בין שתי המדינות מפגשים אחדים של רמי דרג, ואף ביקור רם דרג אחד של השגרירה האוסטרלית לזכויות נשים ובנות שנערך בחודש יוני 2017.
דומיניקה אינה מיוצגת באוסטרליה, הן בדרג השגרירות והן בדרג הקונסולרי.
אוסטרליה אינה מיוצגת בדומיניקה, הן בדרג השגרירות והן בדרג הקונסולרי.
אוסטרליה האמינה את נציבותה הגבוהה בפורט אוף ספיין, בירת טרינידד וטובגו, על דומיניקה.
יחסי אוסטרליה–האיטי הם היחסים הדיפלומטיים הרשמיים שבין הקהילייה של אוסטרליה לבין רפובליקת האיטי.
היחסים בין הקהילייה של אוסטרליה לבין האיטי כוננו בשנת 2000 לאחר שהראו אינטרסים משותפים בפורומים מולטילטרליים שונים.
מן הצד השני פתחה האיטי קונסוליה רשמית בבריזביין בשנת 2019. במפקד האוכלוסין האוסטרלי בשנת 2016 הזדהו כמאה אוסטרלים כילידי האיטי.
שוק התיירות שבין שתי המדינות הוא זניח - בין האיטי לאוסטרליה עברו פחות ממאתיים ועשר מטיילים בשנת 2017. בין שתי המדינות מפגש רם דרג אחד בלבד, שנערך בגרנדה בשולי ועידת CARICOM.
במפגש נפגשה שרת החוץ האוסטרלית ג'ולי בישופ עם נשיא האיטי ז'ובנל מואיז.
אוסטרליה מפעילה בהאיטי תוכנית עזרה הומניטרית בשם Direct Aid Program שעוזרת בשיפור איכות החיים במדינה, במיוחד לאחר סופות ואסונות טבע גדולים שקורים במדינה.
בין פעולות התוכנית שיפור איכות המים לשתייה, עזרה באספקת החשמל, אספקת מזון ועזרה רפואית לאזרחים.
התוכנית סיפקה להאיטי 26 מיליון דולר עזרה הומניטרית לאחר רעידת האדמה בהאיטי ב-2010. הציבור האוסטרלי תרם מכספו האישי 26.7 מיליון דולר נוספים.
עזרה הומניטרית נוספת להאיטי היא זו שניתנה לאחר הוריקן מת'יו ב-2016.
האיטי אינה מיוצגת באוסטרליה בדרג השגרירות.
האיטי מיוצגת באוסטרליה בדרג הקונסולרי באמצעות קונסוליה רשמית שהיא מחזיקה בעיר בריזביין.
אוסטרליה אינה מיוצגת בהאיטי, הן בדרג השגרירות והן בדרג הקונסולרי.
אוסטרליה האמינה את נציבותה הגבוהה בפורט אוף ספיין, בירת טרינידד וטובגו, על האיטי.
יחסי אוסטרליה–טורקיה הם יחסי החוץ בין חבר העמים של אוסטרליה לרפובליקה של טורקיה.
יחסים דיפלומטיים בין המדינות כוננו בשנת 1967. לאוסטרליה יש שגרירות באנקרה מאז 1968, קונסוליה כללית באיסטנבול וקונסוליה בצ'נקלה.
לטורקיה יש שגרירות קנברה מאז 1967 ושתי קונסוליות כלליות במלבורן ובסידני .
בין טורקיה לאוסטרליה אין סוגיות שנויות במחלוקת.
הקהילה הטורקית המתגוררת באוסטרליה מהווה גשר של ידידות בין שתי המדינות.
המפגש הראשון של טורקיה ואוסטרליה היה במערכת גליפולי, זירת מלחמה קשה, אך עם זאת, ג'נטלמנית.
חיילי מדינות ההסכמה מן האימפריה הבריטית, צרפת ורוסיה נחתו בגליפולי לאבטח מעבר דרך הדרדנלים, מתן מסלול ימי לרוסיה, וסיוע לחברה בברית.
הקרב יצר קשר של כבוד הדדי, הערצה וחברות בין טורקיה לאוסטרליה.
ההיסטוריה בין שתי המדינות מהווה בסיס חזק לחיזוק והעמקת היחסים ביניהם בכל תחום.
דוגמה לחמימות בין מדינות טורקיה לאוסטרליה הודגמו בהודעתו של מוסטפא כמאל אטאטורק, שנשלחה לאמהות האוסטרליות והניו זילנדיות בשנת 1934 והיא כדלקמן: "אותם גיבורים ששפכו את דמם ואיבדו את חייהם ...
הם עכשיו שוכבים באדמה של מדינה ידידותית.
אין שום הבדל בין הג'וננים לממחמטים שבהם הם שוכבים זה לצד זה כאן במדינה שלנו ...
אתם האמהות ששלחו את בניהן מארצות רחוקות, נגבו את דמעותיכם.
בניכם שוכבים כעת בחיקנו ונמצאים בשלום.
לאחר שאיבדו את חייהם על הארץ הזו הם גם הפכו לבנים שלנו.
קרבות צ'נקלה מוזכרים מדי שנה ב-צ'נקלה ב-24–25 באפריל, בהשתתפות רחבה של אנשים אוסטרלים וטורקים כאחד.
באוסטרליה ובניו זילנד, כמו גם בכמה מדינות בדרום האוקיינוס השקט האחרים, מתקיים חג אירוע לאירוע, המכונה יום אנזא"ק.
זהו תאריך חשוב בלוח השנה האוסטרלי והניו זילנדי, ומנציח את הקרבנות של חיילים אוסטרלים וניו זילנד בכל הקרבות והמלחמות.
באופן מסורתי במדינות אלה, נצפתה אזכרה בסביבות השעה 5:30 לפנות בוקר, המכונה יום אנזא"ק.
זוהי מחווה סמלית בפני הכוחות שנחתו על חצי האי גליפולי עם שחר.
בשנת 1985, 70 שנה לאחר הקרב, הכירה ממשלת טורקיה באופן רשמית בשם מפרץ אנזא"ק, במקום בו נחתו הכוחות.
במרץ 2019, ראש הממשלה אוסטרליה סקוט מוריסון גינה "פזיזות" והערות "מאוד מעליבות" שנעשו על ידי נשיא טורקיה, רג'פ טאיפ ארדואן.
ארדואן הראה שוב ושוב וידאו שצילם היורה במסגד בכרייסטצ'רץ' לתומכיו בעצרות הקמפיין בבחירות לרשויות המקומיות, ואמר כי אוסטרלים וניו זילנדים שהגיעו לטורקיה עם רגשות אנטי-מוסלמים "יישלחו בחזרה בארונות קבורה כמו שסביהם נשלחו" במהלך מערכת גליפולי במלחמת העולם הראשונה.
יחסי אוסטרליה–יפן הם יחסי החוץ בין אוסטרליה ליפן.
מערכת היחסים בדרך כלל חמה ואף התחזקה עם השנים, כששתי המדינות קרובות יחסית גאוגרפית ומונעות על ידי אינטרסים הדדיים, כאשר שתי המדינות מקיימות קשרים הדוקים עם העולם המערבי.
יפן היא אחת השותפות הכלכליות העיקריות של אוסטרליה: היא "שותפת הסחר הגדולה השנייה באוסטרליה ומקור חשוב יותר ויותר להשקעות הון".
בתקופה האחרונה היחסים התרחבו מעבר לקשרים כלכליים ומסחריים חזקים לתחומים אחרים, כולל תרבות, תיירות, ביטחון ושיתוף פעולה מדעי.
היה מתח כלשהו בשלב המוקדם של מערכת היחסים, במהלך מלחמת העולם השנייה, ובשל השליטה הכלכלית הרחבה של יפן בשנות השמונים ובתחילת שנות התשעים.
עם זאת, ממשלת אוסטרליה ומנהיגים עסקיים אוסטרלים רואים ביפן שוק יצוא חיוני וכרכיב חיוני בצמיחתה ושגשוגה של אוסטרליה בעתיד באזור אסיה-פסיפיק.
יפן מצידה מתייחסת לאוסטרליה כשותפה חשובה, מקור אמין לאנרגיה, מינרלים ומוצרים ראשוניים אחרים, יעד תיירותי פופולרי, צינור שימושי למערב וכוח כלכלי מדרגה בינונית בדרום אסיה-פסיפיק.
ראש ממשלת אוסטרליה לשעבר, טוני אבוט, כינה ב-2013 את יפן כחברתה הקרובה של אוסטרליה באסיה והמשיך ביצירת הסכם סחר חופשי בין שתי המדינות בשנה שלאחר מכן.
אוסטרליה ויפן מכירות זו בזו כשותפות אסטרטגיות מרכזיות באסיה-פסיפיק.
שתיהן דמוקרטיות ליברליות משגשגות ובעלות ברית מפתח של ארצות הברית.
שרת הביטחון האוסטרלית לשעבר, מאריס פיין, תיארה את יפן כ"שותפה מרכזית" באזור, שר החוץ היפני לשעבר, פומיו קישידה, תיאר את היחסים כנושא הביטחון באסיה-פסיפיק.
יחסי המושבות האוסטרליות ואיחוד אוסטרליה–האימפריה של יפן
הגירה יפנית נוספת לאוסטרליה הופסקה למעשה באמצעות חוק הגבלת ההגירה האוסטרלית משנת 1901, עם הטלת "מבחן הכתיבה" בשפה אירופית על מהגרים פוטנציאליים, ובשל מדיניות אוסטרליה הלבנה.
בשל כך נסגרה הקונסוליה של טאונסוויל בשנת 1908.
בשנים 1930–1931 הייתה יפן "שותפת הסחר השלישית בחשיבותה של אוסטרליה".
היחסים הכלכליים המשיכו לפרוח, ובאמצע שנות השלושים של המאה העשרים הפכה יפן לשוק הייצוא השני בגודלו של אוסטרליה אחרי בריטניה.
עם זאת, בשנת 1936 הפעילה בריטניה לחץ פוליטי על אוסטרליה לבלום את יבוא הטקסטיל היפני, שפגע בשוק הטקסטיל הבריטי באוסטרליה.
יפן הגיבה למכסים החדשים עם חסמי סחר משלה.
לאחר ששני הצדדים הבינו שמלחמת הסחר אינה פרודוקטיבית, הושג הסכם בשנת 1937 להרפיית ההגבלות.
מתוך הכרה בחשיבותם של הקשרים היפנים, טוקיו הייתה הבירה השנייה (אחרי וושינגטון הבירה בארצות הברית) שם הקימה אוסטרליה צירות שנפרדה מהשגרירות הבריטית.
מלחמת העולם השנייה וכיבוש יפן
במהלך מלחמת העולם השנייה, אוסטרליה אוימה ישירות על ידי פלישה יפנית, וכוחות יפניים תקפו את דרווין בצפון אוסטרליה ואת נמל סידני.
בשנת 1941 נכלאה האוכלוסייה היפנית האתנית באוסטרליה, ורובם גורשו ליפן בתום המלחמה.
הכוחות האוסטרלים מילאו תפקיד קרבי פעיל בקרבות ברחבי הזירה הדרום-מזרח אסייתית והמערכה בדרום מערב האוקיינוס השקט, ותפקיד משמעותי בכיבוש יפן שלאחר המלחמה.
אוסטרליה מילאה תפקיד קטן במערכה ביפן בחודשים האחרונים של המלחמה, והתכוננה להשתתף בפלישה ליפן בזמן סיום המלחמה.
כמה ספינות מלחמה אוסטרליות פעלו עם צי האוקיינוס השקט הבריטי במהלך קרב אוקינאווה ומשחתות אוסטרליות ליוו בהמשך נושאות מטוסים וספינות קרב בריטיות במהלך התקפות על יעדים באיי יפן.
למרות המרחק מיפן, אוסטרליה הייתה הבסיס העיקרי של הצי ומספר גדול של מתקנים הוקמו לתמיכה בצי.
השתתפותה של אוסטרליה בפלישה המתוכננת ליפן הייתה כוללת גורמים משלושת השירותים שלחמו כחלק מכוחות חבר העמים.
אוסטרליה תכננה להקים דיוויזיה עשירית חדשה מאנשי הכוח האימפריאלי האוסטרלי השני קיימים אשר יהוו חלק מחיל חבר העמים עם יחידות בריטיות, קנדיות וניו זילנדיות.
הגנרל תומאס בליימי חתם על הסכם הכניעה היפני מטעם אוסטרליה במהלך הטקס שנערך על סיפונה של USS מיזורי ב-2 בספטמבר 1945. כמה אוניות מלחמה של הצי המלכותי האוסטרלי היו בין ספינות בעלות הברית שעגנו במפרץ טוקיו במהלך ההליכים.
לאחר הטקס המרכזי על סיפונה של המיזורי, נכנעו מפקדי שדה יפניים לכוחות בעלות הברית ברחבי הזירה הפסיפית.
הכוחות האוסטרלים קיבלו את כניעת מתנגדיהם היפנים בטקסים שנערכו במורוטאי, בכמה מוקדים בבורנאו, בטימור, בווייווק, רבאול, בבוגנוויל ובנאורו.
הפעם הראשונה בה כמות גדולה של אוסטרלים היו ביפן הייתה במהלך הכיבוש של יפן שלאחר המלחמה.
האוסטרלים היו חלק מכוח הכיבוש של חבר העמים הבריטי .
בסביבות 16,000 אוסטרלים שירתו בכוח.
לאורך כל תולדותיו היה לכוח קצין אוסטרלי.
התרומה האוסטרלית לכוח הייתה 4,700 חיל רגלים, 5,300 אנשי בסיס, 2,200 מחיל האוויר המלכותי האוסטרלי, ו-130 מבית החולים הכללי האוסטרלי.
הצי המלכותי האוסטרלי נכח גם כחלק מצי האוקיינוס השקט הבריטי .
במשך שני שלישים מתקופת הכיבוש, חבר העמים הבריטי היה מיוצג אך ורק על ידי אוסטרלים.
היחסים הדיפלומטיים בין אוסטרליה ליפן כוננו מחדש בשנת 1952, לאחר סיום הכיבוש של בעלות הברית, והרוהיקו נישי מונה לשגריר יפן באוסטרליה.
בשנת 1957 ביקר ביפן ראש ממשלת אוסטרליה רוברט מנזיס במטרה לחזק את הקשרים הכלכליים והפוליטיים בין המדינות.
אוסטרליה ויפן חגגו את שנת השלושים לחוזה הידידות ושיתוף הפעולה של 1976 בשנת 2006. בהצהרה משותפת שפורסמה במרץ 2006, שר החוץ האוסטרלי אלכסנדר דאונר ושר החוץ היפני טארו אסו הכריזו על "השותפות" בין אוסטרליה ליפן, בהתבסס על "ערכים דמוקרטיים משותפים, כבוד הדדי, ידידות עמוקה ודעות אסטרטגיות משותפות", שתהיה "חזקה מתמיד".
מספר פוליטיקאים אוסטרלים זכו לעיטור מסדר השמש העולה, העיטור הלאומי הראשון שהוענק על ידי ממשלת יפן.
בין המקבלים נמנים ראשי ממשלות אוסטרליה לשעבר כמו אדמונד ברטון, רוברט מנזיס, ג'ון מקיואן, מלקולם פרייזר, בוב הוק וג'ון הווארד.
אוסטרליה ויפן הסכימו לפעול יחד למען הרפורמה באו"ם, כולל מימוש חברותה הקבועה של יפן למועצת הביטחון, ולחיזוק הפורומים האזוריים השונים, כולל השיתוף הכלכלי באסיה-פסיפיק (APEC), הפורום האזורי של איגוד מדינות דרום-מזרח אסיה (ARF) ופסגת מזרח אסיה (EAS).
במרץ 2007 חתמו אוסטרליה ויפן על חוזה ביטחון משותף.
היקף שיתוף הפעולה הביטחוני כולל:
אכיפת החוק במאבק בפשע רב לאומי, כולל סחר בסמים נרקוטים, ועוברי חוק, הברחות וסחר בבני אדם, זיוף מטבעות והברחות נשק
פירוק נשק והפצה נגדית של נשק להשמדה המונית ואמצעי המסירה שלהם
חילופי הערכות אסטרטגיות ומידע קשור
פעולות סיוע הומניטריות, כולל סיוע באסון
במהלך פריסת כוחות ההגנה של יפן למשימה הומניטרית ושיקום עיראק בשנים 2004–2006, יחידות אוסטרליות סייעו לכוחות המיוחדים היפנים בהגנה על בסיסים יפניים.
היחסים הדיפלומטיים נפגעו בגלל הבדלים אידאולוגיים ביחס לתוכנית ציד הלווייתנים המדעית של יפן.
במאי 2010 אוסטרליה החלה בפעולה משפטית להפסקת ציד לווייתנים יפני, למרות שבכירים באוסטרליה הביעו את הדעה כי ככל הנראה הפעולה המשפטית תיכשל.
בקשותיה החוזרות ונשנות של יפן כי אוסטרליה תפסיק את תמיכתה בהתקפות האלימות של ארגון השימור Sea Shepherd על צי הלווייתנים שלה נדחו.
למרות שבשנת 2013, שרת החוץ ג'ולי בישופ הצהירה במהלך ביקור דיפלומטי ביפן כי ממשלת אוסטרליה אינה תומכת רשמית ב-Sea Shepherd ובפעילותם האלימה בהפסקת הלווייתנים.
זה התהפך בשנת 2013 כשממשלת אבוט החדשה כינתה את "הידידה הקרובה ביותר" של יפן אוסטרליה באסיה, כשראש ממשלת יפן שינזו אבה ביקר באוסטרליה כדי לסכם את הסכם השותפות הכלכלית בין יפן לאוסטרליה וכדי להתייחס לעתיד היחסים בין אוסטרליה ליפן, בהיותו ראש ממשלת יפן הראשון שנשא נאום בפני הפרלמנט האוסטרלי.
עם ממשלת טרנבול החדשה שהתחילה בשנת 2015, ראש הממשלה מלקולם טרנבול ביצע כמה שינויים ביחסים הדו-צדדיים בין אוסטרליה ליפן.
זה כלל נסיגה קלה מבחינת ההצעה האחרונה לשדרוג צוללות הצי המלכותי האוסטרלי בשנת 2016, בכך שהממשלה החדשה החליטה בסופו של דבר על הצעה צרפתית, ולכן גרמה לזעקה קלה מצד ממשלת יפן; ראש הממשלה האוסטרלי הקודם, טוני אבוט, רמז מקרוב לממשלתו לבחור את ההצעה היפנית לעומת ההצעות הצרפתיות והגרמניות כאחד.
עם זאת, טרנבול החליט לעורר ערכים מממשלת אבוט הקודמת לממשלתו על ידי שילוב נושאים כמו "החבר הכי קרוב" באסיה.
זה נראה עם הגברת הקשרים הדו-צדדיים מבחינת שיתוף פעולה צבאי, סחר וידידות תרבותית.
בסוף 2016 עצר טרנבול בטוקיו במהלך נסיעה שלו והחל לפתח מערכת יחסים קרובה עם ראש הממשלה שינזו אבה, בעקבות דוגמת קודמו.
מאוחר יותר ביקר אבה בסידני בתחילת 2017 במהלך ביקור לדרום-מזרח אסיה, שם הגבירו שניהם קשרים צבאיים, מסחריים, תרבותיים וספורטיביים.
שניהם דנו גם במשבר הים הדרומי בסין, קוריאה הצפונית, ובחרדתם לשתף פעולה עם בעל בריתם ההדדי, ממשל דונלד טראמפ החדש של ארצות הברית .
הסחר האוסטרלי התרחק ממדינות חבר העמים הבריטי האחרות לכיוון אסיה בסביבות שנות השישים והשבעים.
יפן בפרט התגלתה כשותפת הסחר המובילה.
בשנים 1966–1967 עלתה יפן על בריטניה "כדי להפוך לשוק הגדול ביותר לייצוא אוסטרלי".
יפן היא כיום שוק הייצוא השני בגודלו של אוסטרליה (אחרי סין), אם כי יפן מדורגת רק במקום השלישי כמקור יבוא לאוסטרליה אחרי ארצות הברית וסין.
בגלל זה, לאוסטרליה עודף סחר עם יפן.
אוסטרליה היא מקור דומיננטי ביותר למזון וחומרי גלם עבור יפן.
בשנת 1990 היוותה אוסטרליה 5.4 אחוזים מכלל היבוא היפני, נתח שהיה יחסית יציב בסוף שנות השמונים.
אוסטרליה הייתה הספקית הגדולה ביותר של פחם, עפרות ברזל, צמר וסוכר ליפן בשנת 1990. אוסטרליה היא גם ספקית של אורניום.
בשנת 1987 ההשקעה היפנית הפכה את אוסטרליה למקור הגדול ביותר בייבוא אזורי יפני.
האיסור על בשר בקר אמריקאי וקנדי הפך לאחרונה את אוסטרליה לספק הבשר הגדול ביותר ביפן.
פרויקטים לפיתוח משאבים באוסטרליה משכו הון יפני, כמו גם פרוטקציוניזם לסחר בכך שהצריכו ייצור מקומי לשוק האוסטרלי.
ההשקעות באוסטרליה הסתכמו בשנת 1988 ב-8.1 מיליארד דולר והיוו כ-4.4% מההשקעה הישירה ביפן בחו"ל.
אולם בגלל טווח ההרחבה של ההשקעות הזרות ביפן, נתח זה היה בירידה, לעומת 5.9 אחוזים ב-1980. במהלך שנות ה-80 גברו ההשקעות בנדל"ן ביפן באוסטרליה, במיוחד באזור הנופש באוקיינוס המכונה גולד קוסט, שם הנוכחות היפנית הייתה מספיק חזקה כדי ליצור טינה מסוימת.
כאשר יפן מגנה על החקלאות שלה, אוסטרליה עומדת בפני מכסות, מכסים גבוהים ומחסומי תקנים בייצוא מוצרים חקלאיים כולל בקר, חמאה ותפוחים ליפן.
יפן היא "שוק יצוא הבקר הגדול באוסטרליה, ומהווה 35.8% מכל בשר הבקר שנשלח בשנת 2011".
המשא ומתן החל בשנת 2007 על הסכם סחר חופשי דו צדדי בין אוסטרליה ליפן.
בזמן שאוסטרליה סוחרת במינרלים גולמיים ליפן תמורת כמויות גדולות של הכנסות, ואילו יפן סוחרת בטכנולוגיות כמו טלוויזיות, מחשבים ומכוניות.
יפן היא אחת הספקיות המובילות של מספר מוצרים מוגמרים המיובאים לאוסטרליה: יפן הייתה המקור העיקרי של מכוניות ואופנועים המיובאים לאוסטרליה.
שתי המדינות אשררו את הסכם השותפות הכלכלית האזורית המקיפה שצפוי להיכנס לתוקף בינואר 2022.
על פי נתוני הלשכה האוסטרלית לסטטיסטיקה משנת 2006, 40,968 אנשים אוסטרלים טענו למוצא יפני.
על פי משרד החוץ היפני, היו ביפן כ-9,900 אזרחים אוסטרלים שהתגוררו במדינה ב-30 ביוני 2017.
שתי המדינות מושכות אליהן מספר לא מבוטל של תיירים מהארץ השנייה, כאשר אוסטרליה היא נקודת הצלילה והגלישה המועדפת עליה ויפן מפורסמת בתרבותה, במיוחד בקיוטו.
יפן מאפשרת גישה חופשית לוויזה לאוסטרלים, ואוסטרליה גומלת באופן הדדי: אוסטרליה מאפשרת ליפנים להגיש בקשה לרשות נסיעות אלקטרוניות (ETA) - גישה חופשית לוויזה עד 3 חודשים.
בשנת 1980 הסכימו אוסטרליה ויפן על תוכנית אשרת עבודה וחופשה לצעירים משתי המדינות.
תוכנית חופשת העבודה היא הראשונה ליפן.
אוסטרליה מחזיקה ביפן שגרירות בטוקיו ו-3 קונסוליות פוקואוקה, אוסקה וסאפורו.
מאידך, יפן מחזיקה בקנברה ו-8 קונסוליות באדלייד, בריסביין, קיירנס, דרווין, הובארט, מלבורן, פרת' וסידני.
יחסי אוסטרליה–הודו הם היחסים הבילטרליים בין אוסטרליה להודו.
לפני עצמאותן, שתי המדינות השתייכו לאימפריה הבריטית.
כיום שתי המדינות חולקות קשרים פוליטיים, ביטחוניים, כלכליים ותרבותיים ענפים.
מלבד חברותן בחבר העמים הבריטי, הודו ואוסטרליה נמנות בין מייסדות האומות המאוחדות וחברות באיגוד מדינות דרום-מזרח אסיה.
כיום הודו מפעילה שגרירות קנברה וקונסוליות בסידני ובמלבורן.
לאוסטרליה יש שגרירות בדלהי וקונסוליות בצ'נאי ובמומבאי.
בתחילת 2018 הודיעה ממשלת אוסטרליה כי תקים קונסוליה בקולקטה.
לפי עדויות DNA שונות, התקיימה הגירה מהודו לאוסטרליה עוד לפני שנת 5000 לפני הספירה.
הקשרים המודרניים בין התרבויות החלו עם הקולוניזציה של אוסטרליה בשנת 1788 והרמתה של מושבת העונשין ניו סאות' ויילס אשר נשלטה על ידי חברת הודו המזרחית הבריטית.
מרבית מן הסחר הימי לאוסטרליה נעזר בנמליה של הודו.
במושבות הראשונות באוסטרליה הובאו הודים כפועלים אם כי ייבוא פועלים נבלם לאחר עצמאותה של אוסטרליה.
במהלך המאה ה-19 התקיים ייצוא נרחב של פחם וסוסים מניו סאות' ווילס להודו.
במהלך שתי מלחמות העולם חיילים הודים ואוסטרלים נלחמו אלו לצד אלו, כאשר שיתוף הפעולה הנרחב ביותר התרחש במערכת גליפולי בשנת 1915 במסגרת מלחמת העולם הראשונה.
הודו הקימה לראשונה משרד סחר בסידני בשנת 1941.
לאחר מלחמת העולם השנייה ממשלת אוסטרליה בהובלת בן צ'יפלי תמכה בעצמאותה של הודו כחלק מהמאבק בקומוניזם.
לאחר מכן ראש הממשלה רוברט מנזיס הוביל את הצטרפותה של הודו לחבר העמים הבריטי.
בשנת 1950 מנזיס הפך לראש הממשלה האוסטרלי הראשון שביקר בהודו, שם נפגש עם ראש הממשלה ג'ווהרלל נהרו.
בשנות ה-50 וה-60 ניתן לסטודנטים רבים מהודו ללמוד באוסטרליה.
לקראת סוף שנות ה-60 החל גל הגירה בולט מהודו לאוסטרליה.
אוסטרליה נוטה לתמוך פומבית בהודו ובסכסוכיה הטריטוריאליים עם הרפובליקה העממית של סין.
אמנם לשתי המדינות היו מחלוקות קלות בנוגע למלחמה הקרה, אך מאז שנת 2009 התחזק שיתוף הפעולה הצבאי בין המדינות.
אחת לשנתיים אוסטרליה והודו עורכות גם תרגיל ימי משותף באוקיינוס ההודי.
בשנת 2014 ביקר בהודו ראש הממשלה האוסטרלי טוני אבוט.
באתה השנה ביקר באוסטרליה נרנדרה מודי שהיה ראש הממשלה ההודי הראשון שביקר באוסטרליה מזה 28 שנים.
בשנת 2017 ביקר שוב בהודו ראש הממשלה האוסטרלי מלקולם טרנבול על מנת לחזק את יחסי המדינות.
בשנת 2016, המסחר הדו-צדדי בין שתי המדינות הסתכם ב-21.9 מיליארד דולר, לאחר שגדל מ-4.3 מיליארד דולר בשנת 2003. נכון לשנת 2017, לומדים באוסטרליה כ-60,000 הודים.
יחסי אוסטרליה–מיקרונזיה הם היחסים הדיפלומטיים הרשמיים שבין הקהילייה של אוסטרליה לבין המדינות הפדרטיביות של מיקרונזיה.
היחסים הדיפלומטיים הרשמיים שבין הקהילייה של אוסטרליה לבין המדינות הפדרטיביות של מיקרונזיה הם יחסים דיפלומטיים מלאים.
היחסים שבין שתי המדינות כוננו ב-1987 כאשר אוסטרליה היא הראשונה בעולם לכונן יחסים עם המדינה ואחת מארבע מדינות בלבד שהקימו בהמשך שגרירות תושבת רשמית במיקרונזיה.
בשנת 1988, ביקר נשיא מיקרונזיה הראשון, ג'ון האגלגם בקנברה בירת אוסטרליה במסגרת ביקור רשמי.
אוסטרליה סייעה לממשלת מיקרונזיה בהגנה על מימיה הטריטוריאליים כאשר מסרה לה ספינות סיור שמשמשות למעקב ימי, פעולות הגנה ימיות, תפיסה ומניעת איומי ביטחון ימיים ומסירת שירותים ממשלתיים נחוצים באיים מרוחקים של המדינה המיושבים בדלילות.
ב-2013 הודתה ממשלת מיקרונזיה על הסיוע האוסטרלי במדינה לאורך כל השנים.
אוסטרליה מיוצגת במיקרונזיה בדרג השגרירות באמצעות שגרירות רשמית שהיא מחזיקה בפליקיר, בירת המדינה.
מיקרונזיה אינה מיוצגת באוסטרליה, הן בדרג השגרירות והן בדרג הקונסולרי.
יחסי אוסטרליה–ירדן הם יחסי החוץ בין הקהילייה של אוסטרליה לבין הממלכה הירדנית ההאשמית.
בסתיו 1918, לקראת סוף מלחמת העולם הראשונה, השתתפו כוחות אוסטרלים בכיבוש ירדן מידי האימפריה העות'מאנית, ובמהלך מלחמת העולם השנייה לחמו שתי המדינות לצד האימפריה הבריטית.
שתי המדינות כוננו יחסים דיפלומטיים בשנת 1975. קיימים קשרי סחר משמעותיים בין המדינות, המסתכמים ביותר מ-150 מיליון דולר.
אוסטרליה מחזיקה בירדן שגרירות בעמאן בלבד.
מאידך, ירדן מחזיקה באוסטרליה שגרירות בקנברה בלבד.
יחסי אוסטרליה–הולנד הם היחסים דו-צדדיים בין אוסטרליה להולנד.
בתקופה 1606–1770, יורדי ים הולנדים ביקרו באוסטרליה מספר רב של פעמים.
התצפית האירופית המתועדת הראשונה על יבשת אוסטרליה, והיבשה האירופאית המתועדת הראשונה ביבשת אוסטרליה (בשנת 1606) מיוחסת להולנדים.
הספינה והצוות הראשונים ששרטטו את החוף האוסטרלי ונפגשו עם אנשי האבוריג'ינים היו "דויקן" שאותה ניהל הנווט ההולנדי וילם יאנסזון.
ההולנדים התוו את כל קווי החוף המערביים והצפוניים וכינו את יבשת האי "ניו הולנד" במהלך המאה ה-17, אך לא עשו שום ניסיון להסדר.
במהלך מלחמת העולם השנייה ומיד אחריה, הוצבה ממשלת איי הודו המזרחיים ההולנדיים בגולה בוואקול, קווינסלנד, ושירות המידע הממשלתי להודו בהולנד במלבורן, בהסכמת ממשלת אוסטרליה הלייבורית דאז.
אוסטרליה תוכננה כמוצב הבסיס להטלת שלטון קולוניאלי באינדונזיה מחדש.
היסטורית, סוגיות דיפלומטיות התעוררו סביב מערב גינאה החדשה, ועצמאות אינדונזיה מהולנד (כאשר אוסטרליה הכירה הרפובליקה האינדונזית ב-9 ביולי 1947).
בשנת 1955 ביקר ראש ממשלת אוסטרליה, רוברט מנזיס, בהולנד לדיון בנושא מערב פפואה עם פקידים הולנדים, בהם ראש ממשלת הולנד וילם דריס ושר החוץ ג'וזף לונס.
שתי המדינות משתפות פעולה במגוון נושאים, כולל טרור, שינויי אקלים, זכויות אדם ויעדי פיתוח המילניום.
בשנת 2001 חתמו המדינות על הסכם בנושא ביטוח לאומי עבור מי שחי או עבד בשתי המדינות.
אוסטרליה מחזיקה בהולנד שגרירות בהאג.
הולנד מחזיקה באוסטרליה שגרירות בקנברה.
יחסי אוסטרליה–הפיליפינים הם יחסי החוץ בין אוסטרליה והפיליפינים.
לאוסטרליה ולפיליפינים היסטוריה ארוכה של שיתוף פעולה דו-צדדי.
בשנת 1957 מונה שגריר אוסטרליה בפיליפינים, ובשנת 1962 הפיליפינים פתחה שגרירות בקנברה.
ב-18 בנובמבר 2015 חתמו ראש ממשלת אוסטרליה מלקולם טרנבול ונשיא הפיליפינים בניגנו אקינו השלישי על הצהרה משותפת על שותפות בין המדינות, אשר בטווח הארוך אמורה להוביל להתפתחות נוספת של קשרים דו-צדדיים.
בשנת 2016 אוסטרליה והפיליפינים חגגו 70 שנה לכינון היחסים הדו-צדדיים.
בשנת 1962 היקף הסחר בין המדינות הסתכם ב-11.5 מיליון דולר.
בשנת 1981 היקף הסחר בין המדינות הסתכם ב-250 מיליון דולר.
בשנת 2015 היקף הסחר בין המדינות הסתכם ב-2.5 מיליארד דולר אוסטרלי.
בשנת 2015, אוסטרליה השקיעה 10 מיליארד דולר בפיליפינים והפיליפינים השקיעו 473 מיליון דולר באוסטרליה.
בשנים 1960–1990, מספר לא מבוטל של פיליפינים היגרו לאוסטרליה וכיום הם אחת מקהילות המהגרים הצומחות ביותר באוסטרליה.
בשנת 2011 אוסטרליה ערכה מפקד אוכלוסין, 225,000 אוסטרלים ציינו את שורשיהם הפיליפינים בשאלונים (בשנת 2001 היו 129,000 איש).
בשנת 2016 למדו מעל 10,000 סטודנטים פיליפינים באוסטרליה, וצמיחת הסטודנטים ממדינה זו גדלה ב 100% בהשוואה לשנת 2010.
אוסטרליה מחזיקה בפיליפינים שגרירות במנילה.
הפיליפינים מחזיקה באוסטרליה שגרירות בקנברה וקונסוליות כלליות בסידני, בריסביין, אדלייד ודרווין.
היחסים בין חבר העמים של אוסטרליה לטאיוואן החלו בשנת 1909, כאשר טאיוואן נשלטה על ידי שושלת צ'ינג.
מאז 1972, מעמדה הפוליטי והמעמד המשפטי של טייוואן הם נושאים שנויים במחלוקת.
על פי הסכם זה, ממשלת אוסטרליה מכירה ברפובליקה העממית של סין (PRC) כ"ממשלה הלגיטימית היחידה של סין".
נכון לעכשיו, רק 14 מדינות החברות באו"ם והכס הקדוש מכירות רשמית בטאיוואן.
הקומוניקט המשותף קובע הנחיות (דיפלומטיות) למגע רשמי של אוסטרליה עם טייוואן, בקביעה מפורשת כי אוסטרליה אינה רואה (דיפלומטית) בטייוואן (השם הלא רשמי של ROC) מעמד של ממשלה לאומית.
למרות שממשלת אוסטרליה לא מנהלת מערכת יחסים דיפלומטית רשמית עם טאיוואן, התייעצות כלכלית רשמית דו-צדדית מתקיימת מדי שנה על ידי בכירי משרד הכלכלה של שני הצדדים וקיימת מערכת יחסים בלתי רשמית משמעותית באמצעות קשרים תרבותיים ומסחריים.
עם זאת, מלבד התעשייה הקונבנציונלית, חברות אוסטרליות מסתמכות על שוק פיננסי בינלאומי נרחב כדי לנצל את המחקר הטכני המדעי / ההולך וגדל בטאיוואן.
לפני 1941 תוארו היחסים בין הרפובליקה הסינית לאוסטרליה כ"אפיזודיים".
אחת הסיבות לכך הייתה הסתמכותה של אוסטרליה על בריטניה, שכן רק בשנת 1923 העניקה בריטניה את הסכמתה לכריתת חוזים עם מדינות זרות.
לאחר מכן, אוסטרליה שלחה את השגריר הראשון שלה לסין, סר פרדריק אגלסטון, ב-20 באוקטובר 1941. השגרירות שבסיסה בצ'ונגצ'ינג הייתה המקום השלישי שבו ביססה אוסטרליה נציגות דיפלומטית לאחר לונדון ווושינגטון די.
יחסי אוסטרליה עם ROC התקיימו בין השנים 1949 ל-1971 והיא תמכה בטענת טאיוואן לגבי 'שאלת סין', מונח ששימש להקיף את 'התחרות בין שתי רשויות מתחרות, שכל אחת מהן טוענת כי היא מייצגת את סין האחת'.
מאז שנת 1949 סין התעקשה שטאיוואן היא חלק מ-PRC, בעוד שטאיוואן טענה שהיא מדינה עצמאית.
בין השנים 1949 ל-1971, טאיוואן והארגונים המסונפים אליה יוצגו באו"ם על ידי פקידי הרפובליקה הסינית בטאיפיי.
תחת תואר זה, טייוואן נכנסה והפכה לחלק ממספר חוזים וכנסים רב-צדדיים בחסות האו"ם וגופים אחרים, למרות שמדינות מסוימות, בעיקר בגוש המזרחי, התנגדו ליכולתה החוקית של טאיוואן להתקשר בהסדרים כאלה.
המדיניות האוסטרלית כלפי טייוואן לפני 1972 תוארה כמדינת אמביוולנטיות.
במהלך שנות החמישים היחסים של אוסטרליה עם טייוואן לא היו קרובים במיוחד.
היו 'יחסים דיפלומטיים רשמיים' מכיוון שאוסטרליה לא האמינה במדיניות סין האחת בשלב זה, וכמה פקידים אוסטרלים ביקרו בטאיוואן בתקופה זו.
אלה כללו את סר ארתור טנג', המזכיר לענייני חוץ באוקטובר 1957 והסנטור ג'ון גורטון בנובמבר 1960. אף על פי כן, טאיוואן סירבה למנות שגריר בין השנים 1951–1959 במחאה על אדישותה של אוסטרליה כלפי טאיוואן.
ב-11 ביוני 1966 הקימה ממשלת אוסטרליה הליברלית בראשות הרולד הולט, שגרירות בטאיפיי.
זו הייתה החלטה יוצאת דופן בהתחשב באקלים החברתי-פוליטי באותה תקופה.
בתקופה זו, הגוש הסובייטי, הודו, פקיסטן, בורמה וצרפת הכירו רשמית ב-PRC.
ההחלטה של אוסטרליה לצאת נגד הזרם הדיפלומטי הבינלאומי נבעה משילוב של סנטימנט אנטי-קומוניסטי, השתתפות אוסטרליה במלחמת וייטנאם והקשר ההדוק של אוסטרליה עם ארצות הברית.
למרות המתחים הללו, היחסים הכלכליים של אוסטרליה עם סין גדלו משמעותית.
במהלך שנות החמישים והשישים נוצרו יחסי סחר חזקים, כאשר היצוא האוסטרלי שכלל בעיקר צמר, ברזל ומאוחר יותר חיטה.
בשנת 1956 נשלח נציב סחר אוסטרלי לטייפה לשקול את פיתוח הסחר בין טאיוואן לאוסטרליה.
בנובמבר 1958 ובמרץ 1959 נשלח יועץ מסחרי ממנילה לטאיפיי בהוראות קנברה לחיזוק היחסים בין שתי המדינות.
עניינים בינלאומיים בשנת 1971 תרמו להחלטה של אוסטרליה להכיר רשמית ב-PRC.
בתקופה זו התקיימה סדרה של תנועות העצמאות של איי האוקיינוס השקט, והאו"ם החליט לדחות את התביעה של הרפובליקה הסינית (טייוואן) למדינה עצמאית.
בעקבות הודעה זו אומצה מדיניות של אי-התערבות בסוגיות טאיוואן על ידי האו"ם, שהצהירה כי מדובר בבעיה פנימית שיש לפתור אותה על ידי סין.
אוסטרליה עקבה אחר האווירה הפוליטית הכללית של אז בהכרה בבייג'ינג, שהגיעה לשיאה ב"קומוניקט המשותף" ב-21 בדצמבר עם סין.
השפה הטכנית והמונחים המוסכמים במסמך זה נוצלו גם על ידי הצהרות בין סין לבין קנדה, איטליה ומדינות אחרות.
בעקבות הקומוניקט המשותף עם הרפובליקה העממית של סין, הופסקו הקשרים הדיפלומטיים הרשמיים עם טאיוואן, וממשלת אוסטרליה אף אסרה על פקידים ובעלי דרכון מדיני לבקר בטאייואן.
ארגון לא רשמי המכונה "אגודת סין ללא אוסטרליה", בראשות חבר הפרלמנט של ניו סאות' ויילס, דאגלס דרבי, הקים משרד בשנת 1974 למתן שירותים לאוסטרלים המבקרים בטאיוואן.
מאוחר יותר התחדשו היחסים באופן לא רשמי.
בשנת 1981 הוקם בטאיוואן משרד המסחר והתעשייה האוסטרלי (ACIO), שפעל כארגון לא רשמי של נציגי סחר, כמו גם בקידום תיירים ובקשת אשרות.
היא ממוקמת בקנברה כדי לספק חיבור פעיל בין המגזר העסקי למחלקות הממשלה לבין ACIO.
באוקטובר 1988 הוקם שירות השוק של טייוואן (TMS) במטרה להקים ארגון אוסטרלי דומה ל-ACIO בטאיוואן.
במרץ 1990 הוקם מרכז חינוך אוסטרלי בטאיפיי במטרה לקדם חילופי סטודנטים ותרבות הדדיים.
בנוסף, החל משנת 1989 טאיוואן החלה להתמקד במדיניות של 'דיפלומטיה גמישה', שכללה דגש על יצירת יחסים בלתי פורמליים או 'יחסים מהותיים' ולא יחסים דיפלומטיים פורמליים.
מדיניות זו התגלמה ביצירת משרדים כלכליים ותרבותיים של טייפה במדינות שונות, עם יותר מ-50 משרדים כאלה הממוקמים כיום ברחבי העולם.
אוסטרליה וטאיוואן השתמשו במסמכים אחרים שלא היו מחייבים מבחינה טכנית כדי לפתח את היחסים הלא רשמיים שלהם.
אלה כללו מזכרי הבנות, אשר על פי חוק אוסטרליה אינם מסמכים שעליהם חלה אמנת וינה בחוק האמנות.
במקום זאת, הסכמים כאלה מעודדים יחסים בין מדינות על בסיס "מוסרי ופוליטי".
הוסדרו בנושאים מגוונים כמו גישה של ספינות דיג טאיוואניות לאזור הכלכלי הבלעדי באוסטרליה, שהוקם בשנת 1979 וב-1986.
נערכה סקירה על מדיניות אוסטרליה כלפי טאיוואן וב-26 בנובמבר 1990 הכריז שר הטכנולוגיה והמסחר, הסנטור ג'ון באטון, על תמיכת הממשלה בקשרי כלכלה אוסטרליים הדוקים יותר עם טאיוואן.
הפגנות כיכר טיאנאנמן בשנת 1989 הובילו למתיחות מוגברת בין סין לאוסטרליה, ובכך תרמו לקשר הדוק יותר עם טאיוואן.
על פי הדיווחים האירוע זעזע את אוסטרליה וראש הממשלה בוב הוק בכה בפומבי בטקס האזכרה לקורבנות שנהרגו.
גורם נוסף שתרם ליחסים לא רשמיים הדוקים יותר היה 'דמוקרטיזציה' של טאיוואן.
הועברה חקיקה להגנה על מוצרי השקעה טאיוואניים באוסטרליה, מכיוון שממשלת טאיוואן חששה כי סין יכולה לטעון להם.
הסחר באוסטרליה עם טאיוואן בשנת 1993 הסתכם ב-5.1 מיליארד דולר, בעוד שהסחר עם סין היה מעט גדול יותר ועמד על 5.2 מיליארד דולר.
בשנת 1992, טאיוואן הייתה שותפת הסחר הרביעית בגודלה של אוסטרליה והשביעית בחשיבותה.
למרות חוסר היכולת של טאיוואן לסכם חוזים רב-צדדיים, אוסטרליה סיכמה הסכמים דו-צדדיים שונים עם טייוואן.
זה כולל הקמת קישורים אוויריים ישירים עם טייוואן בשנת 1991, שהביאה לעלייה בתיירות וכתוצאה מכך הפכה טאיוואן לשוק השלישי בגודלו באוסטרליה באסיה.
תקופת קבלת הוויזה האוסטרלית בטייוואן הצטמצמה ל-48 שעות, והוסכם על מזכר הבנות הנוגע ל'קידום השקעות והעברת טכנולוגיה והגנה על קניין רוחני'.
גם הקשרים הפוליטיים והתרבותיים השתפרו.
המשרד הכלכלי והתרבותי בטאיפיי נפתח רשמית על ידי הסנטור גארת אוונס במרץ 1991. ביקורי השרים גדלו בתחילת שנות התשעים, והחלו בביקורו של שר התיירות והמשאבים אלן גריפית'ס באוקטובר 1992.
משבר מצרי טייוואן ב-1996 השפיע על יחסיה של אוסטרליה עם טאיוואן ועם סין.
סין ירתה טילים קרוב לטאיוואן בניסיון להשפיע על הבחירות הפוליטיות בטאיוואן.
תגובת אוסטרליה למשבר הייתה כי בייג'ינג צריכה להפעיל 'אילוץ'.
כך ביטא אלכסנדר דאונר, שמונה לאחרונה לשר החוץ בממשלת ג'ון הווארד.
אוסטרליה תמכה בתגובה האמריקאית לפריסת שתי נושאות מטוסים במזרח טאיוואן.
אירועים אלה גרמו למתיחות עם סין, מכיוון שהם הביאו להבחנה כי ארצות הברית מבצעת 'אסטרטגיית בלימה חדשה בה אוסטרליה ויפן היוו עוגנים'.
כתוצאה מכך היחסים בין אוסטרליה לסין סבלו בתקופה זו והדגימו את הרגישות של נושא טייוואן.
בעקבות המשבר, ממשלת הווארד ניסתה לחזק את היחסים עם סין, וכתוצאה מכך אישרה מחדש את עמדתה של מדיניות סין.
זה הושג באמצעות סדרת ביקורי שרים ורשמים של דיפלומטים אוסטרלים, פוליטיקאים ונציגי ממשלה אחרים.
בספטמבר 1996 ביקר ראש כוחות ההגנה של אוסטרליה (ADF), ג'נרל ג'ון בייקר, בסין כדי לחפש "שדרוג בחילופי סין אוסטרליה בנושאי הגנה ונושאים אסטרטגיים כאמצעי" בונה אמון".
זה הגיע לשיאו בהסכם בשנת 1997 לפתיחת מגוון שיחות שנתיות של PRC ואוסטרליה שהתמקדו בביטחון באזור אסיה והפסיפיק.
בנוסף, התקיימו הסכמים להחלפת אנשי מקצוע צבאיים ופקידים להשתתף זה בזה במכונים ללימודים אסטרטגיים.
כאשר הווארד ביקר בסין, הוא לא רק הדגיש את עמדתה של אוסטרליה במדיניות סין האחת, אלא גם הדגיש כי האינטרסים הלאומיים של אוסטרליה יוחלטו ללא תלות בכיוון המדיניות האמריקני.
בשנות ה-90 המאוחרות, היחסים של אוסטרליה עם טאיוואן הושפעו במידה רבה ממה שכונה 'תרחיש המעצר'.
בשנת 1999, ריצ'רד ארמיטג', לשעבר עוזר שר ההגנה האמריקני, ביקר באוסטרליה והביע כי אם יתעורר סכסוך, ארצות הברית תדרוש תמיכה אוסטרלית, כולל תמיכה צבאית אם תידרש.' אם אוסטרליה לא תסכים להסדר זה, ANZUS יסתיים.
זה הציב את אוסטרליה בעמדה מסוכנת מול סין, אשר פרסמה הצהרה שפרסם עוזרו של ג'יאנג דזה-מין, ואמרה כי אוסטרליה עומדת בפני "השלכות חמורות מאוד" אם תתייצב לצד ארצות הברית בסכסוך עתידי בטאיוואן.
בעקבות אותם אירועים, ג'יאנג ערך ביקור ממלכתי באוסטרליה, במהלכו הרגיע אותו הווארד כי אוסטרליה עדיין ממלאת אחר מדיניות סין האחת.
זה הציב את אוסטרליה במצב פוליטי מסובך, שכן אוסטרליה עדיין ניסתה לשמור על היחסים הכלכליים והתרבותיים שלה עם טאיוואן.
עתיד היחסים בין אוסטרליה לטאיוואן
אמנם חלה התפתחות משמעותית במונחים של קשרים תרבותיים ואחרים בלתי רשמיים, אך מדיניותה של אוסטרליה כלפי טאיוואן עדיין מוכתבת במידה רבה על ידי הכרתה של אוסטרליה ברפובליקה העממית של סין.
עם זאת, לאוסטרליה יש חששות ארוכי טווח מהפוטנציאל לסכסוך צבאי עתידי בין טאיוואן וארצות הברית, שייווצר אי ודאות וחוסר יציבות בתחום ההשפעה של אוסטרליה.
מנקודת מבטה של טאיוואן, אוסטרליה הייתה מקור הייבוא השמיני בגודלה ושוק הייצוא ה-13 בשנת 2000, והפכה את אוסטרליה לשותפת הסחר ה-11 בגודלה.
היחסים הנוכחיים בין אוסטרליה לטאיוואן מתפקדים על פי שתי הבנות בסיסיות.
ראשית, גם אוסטרליה וגם טאיוואן מכירות בכך שמדובר בקשר לא רשמי.
שנית, טאיוואן מקפידה לא להביך את אוסטרליה ולדבוק בהבנות ההדדיות שעליהן הוסכם.
טאיוואן ואוסטרליה פיתחו קשרים כלכליים ומסחריים חזקים, כאשר טאיוואן כיום היא הלקוחה התשיעית בגודלה של אוסטרליה לייצוא.
ערך היצוא בין שתי אוסטרליה וטאיוואן מסתכם ביותר מ-12 מיליארד דולר אוסטרלי.
המועצה העסקית של אוסטרליה-טאיוואן שוכנת בסידני, ובטאיוואן קיים סניף רשמי ובחסות ממשלתית של המועצה לפיתוח סחר חיצוני בטאיוואן בסידני.
יחסי אוסטרליה–ונצואלה הם היחסים הדיפלומטיים שבין הקהילייה של אוסטרליה לבין הרפובליקה הבוליברית של ונצואלה.
בעקבות השיטפון הקשה בוונצואלה בדצמבר 1999 שגרם למפולות אדירות לאורך חופי המדינה (מה שנודע בתור טרגדיית ורגאס ), ממשלת ונצואלה הגישה בקשה בינלאומית לסיוע חירום.
הערכות על מספר ההרוגים הצביעו על כך שאולי 50,000 בני אדם מתו.
בתגובה לפנייה, ממשלת אוסטרליה תרמה 100,000 דולר אוסטרלי עבור אספקת תרופות, ביגוד ומצעים.
היחסים הדו-צדדיים בין המדינות היו חלשים יחסית עד לאחרונה.
ביוני 1996 ביקר בקרקאס סגן ראש הממשלה ושר המסחר, טים פישר, וכתוצאה מכך זוהו מספר תחומי מפתח לפיתוח, כולל ענפי הכרייה, החקלאות והים.
הסחר הדו-צדדי היה צנוע למדי וזה בא לידי ביטוי במאזן נתוני הסחר.
מאזן הסחר נטה מאוד לטובת אוסטרליה.
ונצואלה דורגה במקום ה-106 בשנת 1999 לפי שווי הסחר בסחורות עם אוסטרליה בהיקף כולל של 17.2 מיליון דולר.
זה הציב את ונצואלה במקום ה-6 ברשימת מדינות דרום אמריקה לאחר ברזיל, צ'ילה, ארגנטינה, פרו וקולומביה.
בשנת 1999, נתוני ונצואלה כיעד לייצוא סחורות באוסטרליה דורגו במקום ה-92 עם יצוא של 15.6 מיליון דולר.
כמקור ליבוא סחורות דורגה ונצואלה במקום ה-111 והיבוא לאוסטרליה הסתכם ב-1.6 מיליון דולר בלבד בשנת 1999.
הייצוא האוסטרלי העיקרי לוונצואלה בשנת 1998 כלל ציוד לטיפול מכני - 2.90 מיליון דולר; פיגמנטים, צבע ולכות - 1.86 מיליון דולר; פריטים חסויים - 1.27 מיליון דולר ומכונות חקלאיות (לא כולל טרקטורים) - 1.24 מיליון דולר; תרופות (כולל וטרינריה) - 1.04 מיליון דולר.
האינטרסים של אוסטרליה בוונצואלה מתמקדים בתחום שירותי הכרייה והכרייה.
המשקיעה האוסטרלית המשמעותית בוונצואלה היא BHP.
ל-BHP יש מיזם משותף עם Sivensa בשווי של 700 מיליון דולר לבניית מפעל ברזל בפוארטו אורדאז, 525 ק"מ דרומית מזרחית לקראקס באזור גיאנה.
הפרויקט מבוצע על ידי חברה, אורינוקו איירון, שבבעלות BHP ו-Sivensa 50/50.
עסקים באוסטרליה זכו להצלחות אחרות בוונצואלה.
Bodegas Pomar, חטיבת תעשיות הקוטב, קבוצת המשקאות, עיבוד המזון והפצת מזון בוונצואלה, מייבאת כעת יין אוסטרלי דרך קבוצת הארדי.
חברת Conferry רכשה מעבורת מהירה מספינות אוסטרל במערב אוסטרליה בעקבות מסע התצוגה של המעבורת המהירה מתוצרת אוסטרליה באוגוסט 1999.
אוסטרליה מיקדה את תשומת לבה בשוקי דרום אמריקה בשנת 1999. בספטמבר 1999 קיימה המועצה לחינוך אוסטרלי (AEI) ו-IDP תערוכת חינוך בקראקס שמשכה כ-5,000 איש.
אוסטרליה מיוצגת בוונצואלה באמצעות שגרירותה בבוגוטה, קולומביה.
ונצואלה מחזיקה באוסטרליה שגרירות בקנברה.
יחסי אוסטרליה–וייטנאם הם היחסים בין אוסטרליה לבין וייטנאם.
היחסים בין המדינות החלו ב כאשר הבריטית הקדישה תשומת לב למושבות באסיה, אולם הקולוניזציה הצרפתית שלאחר מכן של וייטנאם ניתקה כל קשר רשמי בין וייטנאם לאוסטרליה.
עד סוף מלחמת העולם השנייה היחסים בין אוסטרליה לווייטנאם כמעט ולא התקיימו.
החשש לאחר מכן מפני התפשטות קומוניסטית משך את אוסטרליה לקראת מלחמת וייטנאם, בה השתתפה אוסטרליה כחלק מהתערבות אנטי-קומוניסטית בווייטנאם כדי לסייע לדרום וייטנאם נגד צפון וייטנאם.
אוסטרליה שלחה 50,000 חיילים נגד הקומוניסטים, אשר 520 מתוכם נהרגו.
למלחמה הייתה השפעה עמוקה על החברה האוסטרלית.
לאחר סיום מלחמת וייטנאם קלטה אוסטרליה הרבה פליטים וייטנאמים שנמלטו בעקבות נפילתה הכלכלית של המדינה ובידודה הפוליטי.
הפליטים הווייטנאמים היו הקבוצה הגדולה הראשונה של מהגרים שאינם אירופאים לאוסטרליה בעקבות הסרת מדיניות אוסטרליה הלבנה.
בסוף המלחמה הקרה ונורמליזציה של יחסי חוץ בווייטנאם, אוסטרליה התקרבה במהרה ליחסים עם וייטנאם ובסופו של דבר ביססה את היחסים בשנות התשעים.
וייטנאם היא כיום אחת הכלכלות הצומחות ביותר בעולם, ושותפה אסטרטגית של אוסטרליה, שתיהן חברות ב-CPTPP ויעד פופולרי עבור האוסטרלים, שרבים מהם חיילים לשעבר במלחמת וייטנאם.
עם זאת, אוסטרליה היא גם אחת המדינות הערות ביותר לפגיעה בזכויות האדם בווייטנאם שנעשתה על ידי הממשלה הקומוניסטית במדינה.
לאחרונה, וייטנאם נהפכה יותר ויותר לתומכת באוסטרליה נגד השפעה סינית גוברת ועמדות אגרסיביות בים סין הדרומי, שלעיתים עוררו כעסים מצד ממשלת סין על גישתה של אוסטרליה.
אוסטרליה מחזיקה בווייטנאם שגרירות בהאנוי וקונסוליה בהו צ'י מין סיטי.
וייטנאם מחזיקה באוסטרליה שגרירות בקנברה.
יחסי אוסטרליה–ונואטו הם היחסים בין אוסטרליה לבין ונואטו.
שתי המדינות כוננו יחסים דיפלומטיים ב-30 ביולי 1980, זמן קצר לאחר שוונואטו קיבלה את עצמאותה מצרפת, ואוסטרליה הייתה המדינה השלישית שעשתה זאת לאחר צרפת ובריטניה.
לאוסטרליה ולוונואטו יש קשרים חזקים מאוד.
אוסטרליה סיפקה את עיקר הסיוע הצבאי של ונואטו, הכשירה את הכוח הנייד הצבאי שלה וסיפקה גם סירות סיור לסייר במימי ונואטו.
בשנת 1983 ונואטו ואוסטרליה נכנסו יחד לתוכנית לשיתוף פעולה הגנתי.
כחלק מתוכנית זו, שני יועצים של הצי המלכותי האוסטרלי מוצבים בוונואטו כדי לסייע לוונואטו בתחזוקה ותפעול של ה-RVS טוקורו, סירת הסיור מסדרת האוקיינוס השקט שנתרמה לוונואטו על ידי אוסטרליה בשנת 1987. ה-RVS טוקורו היא ספינת המשטרה הימית העיקרית של ונואטו.
אוסטרליה גם מעניקה סיוע לאלמנט הכוח הנייד של משטרת ונואטו (VPF), וכן מספקת תמיכה בתרגילים ופרויקטים תשתיתיים.
אוסטרליה היא המקור הגדול ביותר להשקעות זרות ישירות של ונואטו, שמופנית בעיקר בתחומי פיתוח תיירות, חקלאות ובנייה.
אוסטרליה היא מקור התיירים הגדול ביותר של ונואטו, כאשר האוסטרלים מהווים 2/3 מכלל המבקרים התיירים ארוכי הטווח וכמעט כל הביקורים באוניות השייט.
מאז 2008, ונואטו (יחד עם טונגה, קיריבטי ופפואה גינאה החדשה) שלחה עובדים עונתיים לאוסטרליה באמצעות תוכנית פיילוטים ממוממנת של אוסטרליה.
בנוסף, אוסטרליה היא המקור העיקרי לסיוע חוץ של ונואטו, כאשר אוסטרליה סיפקה 66 מיליון דולר אוסטרלי (70.4 מיליון דולר) בשנים 2010–2011. בשנת 2004 איימה אוסטרליה לקצץ את עזרתה לוונואטו כאשר ראש הממשלה, סרג' ווהור, מינה מחדש פקידים שהודחו לאחר שהואשמו בפעילות פלילית.
ונואטו הסכימה לדרישות האוסטרליות לצעדים ממשלתיים ושקיפות נגד שחיתות ברורה יותר.
התוצאה הייתה שבין השנים 2005–2010, הסיוע האוסטרלי נשלט באמצעות האסטרטגיה לשיתוף פעולה משותף לפיתוח אוסטרליה–ונואטו.
אוסטרליה מחזיקה בוונואטו נציבות עליונה בפורט וילה.
ונואטו מחזיקה באוסטרליה נציבות עליונה בקנברה.
יחסי אוסטרליה–הונגריה הם יחסי החוץ בין אוסטרליה להונגריה.
שתי המדינות כוננו רשמית את היחסים הדיפלומטיים בשנת 1972.
שתי המדינות נהנות מיחסים ידידותיים כתוצאה מהמספר הגדול של ההונגרים שהיגרו לאוסטרליה במהלך המאה ה-20, במיוחד בעקבות המרד בשנת 1956 נגד הכיבוש הסובייטי בהונגריה.
ישנם 67,000 אנשים ממוצא הונגרי המתגוררים באוסטרליה, הונגרים-אוסטרלים רבים פעלו בתחומי העסקים, האקדמיה, הפוליטיקה והאומנויות כמו ניק גריינר, פרנק לואי, ג'ודי קסאב ולס מוריי.
בשנים האחרונות נערכו כמה ביקורים רמי דרג לחיזוק היחסים.
סך המסחר הדו-צדדי בסחורות בשנת 2019 הוערך ב-818 מיליון דולר, והיבוא מהונגריה הסתכם ב-756 מיליון דולר.
הייצוא ההונגרי לאוסטרליה כלל בעיקר כלי רכב ממונעים; מכונות משרדיות; ציוד מעגלים חשמליים; ונגררים, חצי נגררים ומכולות.
היצוא העיקרי של אוסטרליה היה ציוד טלקום וחלקים; ותרופות.
סך המסחר בשירותים בשנת 2019 עמד על 75 מיליון דולר, כאשר מאזן הסחר היה מעט לטובת אוסטרליה.
סך ההשקעות האוסטרליות בהונגריה בשנת 2019 עמד על 599 מיליון דולר לעומת ההשקעה ההונגרית באוסטרליה על 42 מיליון דולר.
אוסטרליה מחזיקה בהונגריה שגרירות בבודפשט.
הונגריה מחזיקה באוסטרליה שגרירות בקנברה, קונסוליה כללית בסידני וקונסוליות כבוד באדלייד, בריזביין ומלבורן.
יחסי אוסטרליה–לטביה הם יחסי החוץ בין אוסטרליה ללטביה.
אוסטרליה הכירה בהחזרת העצמאות של לטביה ב-27 באוגוסט 1991. היחסים הדו-צדדיים בין אוסטרליה ולטביה עומדים בבסיסם של הסכמים דו-צדדיים המכסים שיתוף פעולה בין סחר וכלכלי (1993), הסגרה (2005) וביטוח לאומי (2013).
לטביה הצטרפה לנאט"ו ב-29 במרץ 2004, האיחוד האירופי ב-1 במאי 2004 וגוש האירו ב-1 בינואר 2014. לטביה הצטרפה לארגון הסחר העולמי ב-10 בפברואר 1999 ול ב-1 ביולי 2016.
סחר הסחורות של אוסטרליה עם לטביה בשנת 2018 עמד על 83.7 מיליון דולר, עלייה של 167.6% לעומת שנת 2017. יצוא הסחורות האוסטרליות ללטביה הסתכם ב-16.0 מיליון דולר (2018), וכלל בעיקר משקאות אלכוהוליים ומכשירי מדידה וניתוח.
היבוא מלטביה הסתכם ב-67.7 מיליון דולר (2018), וכלל בעיקר נפט והעץ.
אוסטרליה מיוצגת בלטביה באמצעות שגרירותה בסטוקהולם, שוודיה.
לטביה מחזיקה באוסטרליה קונסוליות כבוד באדלייד, בריזבן, מלבורן, פרת' וסידני.
יחסי אוסטרליה–ליטא הם יחסי החוץ בין אוסטרליה לליטא.
אוסטרליה הכירה בהחזרת העצמאות של ליטא ב-27 באוגוסט 1991. בשנת 2021 פתחה ליטא שגרירות בקנברה.
בין השנים 2015 ל-2019 סחר סחורות ושירותים כולל בין אוסטרליה לליטא חווה צמיחה ניכרת של 17.5 אחוזים לשנה.
בשנת 2019 הוערך סחר המוצרים והשירותים הדו-צדדי באוסטרליה עם ליטא ב-145 מיליון דולר.
סך יבוא הסחורה מליטא הוערך ב-103 מיליון דולר, בהשוואה לייצוא הסחורה האוסטרלי לליטא בסך 7 מיליון דולר.
בשנת 2019, יבוא הסחורות מליטא כלל בעיקר רהיטים, מזרנים וכריות; עץ; ודשנים.
יצוא הסחורות של אוסטרליה כלל בעיקר מזון לבעלי חיים; חלקי רכב ואביזרים; וציוד וחלקים לטיפול מכני.
אוסטרליה מיוצגת בליטא באמצעות שגרירותה בוורשה, פולין, ובנוסף היא מחזיקה קונסוליית כבוד בווילנה.
ליטא מחזיקה באוסטרליה שגרירות בקנברה וקונסוליות כבוד באדלייד, מלבורן וסידני.
יחסי אוסטרליה–לוב הם היחסים הדיפלומטיים שבין הקהילייה של אוסטרליה לבין מדינת לוב.
אוסטרליה תמכה במהפכנים הלובים במהלך מלחמת האזרחים הראשונה בלוב, ושלחה סיוע הומניטרי ללוב יותר מכל מדינה אחת אחרת אחרי ארצות הברית.
ב-9 ביוני 2011 הכירה אוסטרליה בממשלת המורדים, חודשיים לפני לכידתה של טריפולי.
בדצמבר 2011 נסע שר החוץ האוסטרלי קווין ראד ללוב ונפגש עם ראש ממשלת לוב עבד א-רחים אל-כיב.
ראד הניף טקסית את דגל אוסטרליה על הקונסוליה הכללית של ארצו בטריפולי והבטיח את תמיכתה של קנברה במאמצים לפינוי מוקשים בלוב, וכן ייעוץ לגבי המעבר המתוכנן של לוב לממשל דמוקרטי.
יחסי אוסטרליה–כווית הם היחסים הדיפלומטיים שבין הקהילייה של אוסטרליה לבין מדינת כווית.
אוסטרליה וכווית נהנות מיחסי ידידות ושיתוף פעולה.
כווית מכירה בתמיכה בעצמאותה ובכנותה הטריטוריאלית של כווית שמספקת תרומתה של אוסטרליה לכוח הקואליציוני, אשר שחרר בשנת 1991 את כווית מהכיבוש העיראקי.
יחסי הסחר הם משמעותיים, עם פוטנציאל רב להרחבה נוספת בתחום האנרגיה (שירותים מקצועיים וציוד נלווה), חינוך, חקלאות, ייצור מתקדם, תיירות ושירותים אחרים.
הסחר הדו-צדדי הסתכם ב-602.4 מיליון דולר בשנת 2017. כווית היא שוק משמעותי לייצוא אוסטרלי של חיטה, חלב, בקר, מזון ומוצרי חקלאות אחרים.
לפני צאת תעשיית רכבי הרכב מאוסטרליה, כווית הייתה שוק משמעותי לרכבי נוסעים אוסטרליים.
היבוא מכווית הוא כמעט כולו מוצרי נפט ודשנים.
בשנת 2017 נרשמו 1,124 הרשמות של סטודנטים כוויתים במוסדות אוסטרליים, הרוב במלגות ממשלת כווית.
הקמת המכללה האוסטרלית של כווית בשנת 2004 ומכללת Box Hill מכווית בשנת 2007 סייעה בהרחבת הקשרים החינוכיים.
למעלה מ-1,000 אוסטרלים מתגוררים בכווית, המועסקים בעיקר בענפי החינוך, הבנקאות, הנפט והגז והביטחון.
חברות אוסטרליות עם משרדים בכווית מתרכזות בעיקר בשירותי ניהול הנדסה ובנייה וחינוך.
ההשקעות של כווית באוסטרליה נאמדות בלמעלה מ-8.7 מיליארד דולר (2017), כולל השקעות משמעותיות של רשות ההשקעות של כווית (KIA) ושל החברה לחיפושי נפט זרים של כווית (KUFPEC).
תחומי ההשקעה כוללים נדל"ן, בתי מלון, בנקאות ותחום הנפט והגז.
לבית הכספים של כווית, אחד הבנקים האיסלאמיים הגדולים בכווית, יש משרד במלבורן, בעוד שחברות כווייתיות פרטיות, כולל Agility Logistics, Action Group Holdings ו-Al-Ghanim Group, השקיעו גם באוסטרליה.
התוכניות של כווית לפתח מגה-פרויקטים של תשתיות ולגוון את בסיס הכישורים של אזרחיה, מהוות הזדמנויות משמעותיות עבור חברות אוסטרליות.
אנגלית מדוברת באופן נרחב ולכווית יש מכסי יבוא נמוכים.
מספר מוצרי האוכל והמשקאות האוסטרלים בכווית גדל בשנים האחרונות.
בנוסף, קיים עתיד לצמיחה במגזרים כולל בנייה, תשתיות, שירותי חינוך ובריאות.
עדיפות לממשלת אוסטרליה היא חידוש המשא ומתן על הסכם סחר חופשי עם המועצה לשיתוף פעולה במפרץ, כולל כווית.
אוסטרליה מחזיקה בכווית שגרירות בכווית סיטי.
כווית מחזיקה באוסטרליה שגרירות בקנברה.
יחסי אוסטרליה–מונגוליה הם יחסי החוץ בין אוסטרליה למונגוליה.
יחסים דיפלומטיים בין המדינות כוננו בשנת 1972, עם קשרים המתמקדים בחינוך, כרייה, וסיוע התפתחותי.
אוסטרליה הכירה במונגוליה כעצמאית מרפובליקת סין (טאיוואן) רק בפברואר 1967, למרות התנגדויות טאיוואניות.
מונגוליה הייתה המדינה הקומוניסטית השנייה שאוסטרליה הכירה בה אחרי ברית המועצות.
שתי המדינות כוננו יחסים דיפלומטיים רשמיים ב-15 בספטמבר 1972. מונגוליה פתחה שגרירות בקנברה בשנת 2008, ואילו אוסטרליה פתחה שגרירות באולן בטור בדצמבר 2015, וקודם לכן פתחה ועדת סחר אוסטרלית בשנת 2011.
המושל הכללי של אוסטרליה ביל היידן ביקר במונגוליה בשנת 1994, ונשיא מונגוליה פונסלמאגיין אוצ'ירבט ביקר באוסטרליה בשנת 1997.
בפברואר 2011, ראש ממשלת מונגוליה, Sühhbaataryn Batbold, הפך לראש הממשלה המונגולי הראשון שביקר באוסטרליה.
בשנת 2013 דיווח "The Australian" כי יותר מ-650 אוסטרלים גרים במונגוליה, כאשר למעלה מ-45 עסקים מבצעים פעולות.
במפקד הלאומי של מונגוליה בשנת 2010, תועדו 962 אזרחים מונגולים שהתגוררו באוסטרליה, בעוד שבשנת 2017 העיר השגריר האוסטרלי כי באוסטרליה למדו כ-2,000 סטודנטים מונגולים.
בשנת 2018, המחלקה האוסטרלית לענייני חוץ ומסחר העירה כי למעלה מ-7,000 סטודנטים מונגולים לומדים באוסטרליה.
תוכנית הסיוע של אוסטרליה למונגוליה כוללת חינוך ותמיכה בענף הכרייה ובממשל, ובסך הכל הוקצו 10.9 מיליון דולר אוסטרלי לסיוע בתקופה 2017–2018.
למעלה מ-430 מלגות לתואר שני באוסטרליה במסגרת AusAID הוענקו למונגולים מאז תחילת התוכנית בשנת 1994.
מונגוליה וכוחות ההגנה של אוסטרליה שירתו יחד במלחמת עיראק, באפגניסטן וכן בפעולות שמירת שלום בדרום סודאן, קוסובו וסיירה לאון.
אוסטרליה משתתפת בתרגילי שמירת השלום של Khaan Quest השנתיים המתארחים במונגוליה.
יחסי אוסטרליה–מולדובה הם יחסי החוץ בין אוסטרליה למולדובה.
אוסטרליה נהנית מיחסים חמים וידידותיים עם מולדובה, כאשר שתי המדינות משתתפות באופן פעיל במגוון פורומים רב-צדדיים.
אוסטרליה תומכת בריבונותה של מולדובה ובשלמותה הטריטוריאלית, ומציינת את מאמציה של ארגון ה-OSCE (הארגון לביטחון ולשיתוף פעולה באירופה) לפתור את תהליך ההתיישבות הטרנסניסטרית.
יחסי הסחר וההשקעות של אוסטרליה עם מולדובה הם צנועים.
אוסטרליה מיוצגת במולדובה באמצעות שגרירותה בקייב, אוקראינה.
מולדובה אינה מיוצגת באוסטרליה לא בדרג השגרירות ולא בדרג הקונסוליה.
יחסי אוסטרליה–לוקסמבורג הם יחסי החוץ בין אוסטרליה ללוקסמבורג.
לוקסמבורג כיהנה לצד אוסטרליה כחברה לא קבועה במועצת הביטחון של האו"ם לתקופה 2013–2014.
ההשקעה של לוקסמבורג באוסטרליה הוערכה ב-78.4 מיליארד דולר בשנת 2018. ההשקעה האוסטרלית בלוקסמבורג הוערכה ב-21.1 מיליארד דולר בשנת 2018.
אוסטרליה מיוצגת בלוקסמבורג באמצעות שגרירותה בבריסל, בלגיה.
לוקסמבורג מיוצגת באוסטרליה באמצעות שגרירות הולנד בקנברה, ובנוסף מחזיקה קונסוליות כבוד במזרח לינדפילד.
יחסי אוסטרליה–לאוס הם היחסים הדיפלומטיים הרשמיים שבין הקהילייה של אוסטרליה לבין הרפובליקה הדמוקרטית העממית של לאוס.
היחסים הדיפלומטיים בין אוסטרליה ללאוס כוננו ב-15 בינואר 1952 עם מינויו של שגריר אוסטרלי, שהיה ממוקם בסייגון, דרום וייטנאם.
זוהי מערכת היחסים הדיפלומטית הארוכה ביותר שיש ללאוס עם מדינה כלשהי.
אוסטרליה הקימה נציגות דיפלומטית בוויינטיאן בדצמבר 1960, ושדרגה אותה לרמת שגרירות מלאה בינואר 1963 השגרירות נותרה פתוחה לאורך כל השינויים הפוליטיים בלאוס, בפרט ביטול המלוכה והקמת הרפובליקה הדמוקרטית העממית של לאוס בשנת 1975.